CELEX: 22004D0137
Language: fi
Date: 2004-09-24 00:00:00
Title: ETA:n sekakomitean päätös N:o 137/2004, tehty 24 päivänä syyskuuta 2004, ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) muuttamisesta

10.3.2005   
            
            
               FI
            
            
               Euroopan unionin virallinen lehti
            
            
               L 64/80
            
         
      ETA:n SEKAKOMITEAN PÄÄTÖS
   
   N:o 137/2004,
   tehty 24 päivänä syyskuuta 2004,
   ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 8 päivänä kesäkuuta 2004 tehdyllä ETA:n sekakomitean päätöksellä N:o 90/2004 (1).
            
         
               (2)
            
            
               Energia-alan toimien monivuotisesta ohjelmasta ”Älykäs energiahuolto Euroopassa” (2003—2006) 26 päivänä kesäkuuta 2003 tehty Euroopan parlamentin ja neuvoston päätös N:o 1230/2003/EY (2) otettiin osaksi sopimusta 7 päivänä marraskuuta 2003 tehdyllä ETA:n sekakomitean päätöksellä N:o 164/2003 (3).
            
         
               (3)
            
            
               Sopimuspuolten yhteistyö olisi aiheellista ulottaa kyseisen ohjelman Coopener-erityisalaan ja sen perusteella toteutettaviin toimiin.
            
         
               (4)
            
            
               Tämän vuoksi sopimuksen pöytäkirja 31 olisi muutettava, jotta laajempi yhteistyö voitaisiin aloittaa 1 päivästä tammikuuta 2005,
            
         ON PÄÄTTÄNYT SEURAAVAA:
   1 artikla
   Lisätään sopimuksen pöytäkirjassa 31 olevan 14 artiklan 2e kohtaan luetelmakohta seuraavasti:
   
               —
            
            
               ”EFTA-valtiot osallistuvat 1 päivästä tammikuuta 2005 alkaen 5 kohdan g alakohdassa tarkoitetun yhteisön ohjelman erityisalaan Coopener ja sen perusteella toteutettaviin toimiin.”
            
         2 artikla
   Tämä päätös tulee voimaan 25 päivänä syyskuuta 2004, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   Sitä sovelletaan 1 päivästä tammikuuta 2005.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 24 päivänä syyskuuta 2004.
      
         
            ETA:n sekakomitean puolesta
         
         
            Puheenjohtaja
         
         Kjartan JÓHANNSSON
         
      
   
   
      (1)  EUVL L 349, 25.11.2004, s. 52.
   
      (2)  EUVL L 176, 15.7.2003, s. 29.
   
      (3)  EUVL L 41, 12.2.2004, s. 67.
   
      (4)  Valtiosäännön asettamat vaatimukset on ilmoitettu.